Letesenbeta Gideja

Letesenbeta Gideja (Letesenbet Gidey, ; dzimusi ) ir Etiopijas vieglatlēte, garo distanču skrējēja,  bronzas medaļas ieguvēja un 2022. gada pasaules čempione 10 000 metru distancē. Viņa ir pašreizējā pasaules rekordiste pusmaratonā, bijusi pasaules rekordiste 5000 metru un 10 000 m distancē.

 Karjera 
2015. gadā 17 gadu vecumā uzvarēja junioru sacīksti Pasaules čempionātā krosā gan individuāli, gan komandā. Šo panākumu atkārtoja arī 2017. gadā.

Savā debijas Pasaules čempionātā (stadionā) 2017. gadā Londonā startēja 5000 metru distancē un ieņēma 11. vietu. 2019. gada Pasaules čempionātā Dohā izcīnīja sudraba medaļu 10 000 metru diatancē, labojot personisko rekordu (30:21,23).  Neimegenā uzstādīja pasaules labāko sasniegumu 15 km skrējiena šosejā. Viņa šo distanci veica 44 minūtēs un 20 sekundēs.

 Valensijā laboja pasaules rekordu 5000 metros, distanci veicot 14 minūtēs un 6,62 sekundēs. Šo rekordu  pārspēja Feita Kipjegona.

 Hengelo, Nīderlandē, Etiopijas atlases sacencībās olimpiskajām spēlēm laboja pasaules rekordu 10 000 metru distancē, sasniedzot rezultātu 29 minūtes un 1,03 sekundes. Iepriekšējais rekords, ko šajā pašā stadionā uzstādīja Sifana Hasana, noturējās tikai divas dienas.  Tokijā viņa izcīnīja bronzas medaļu 10 000 metru distancē.  Valensijā viņa laboja pasaules rekordu pusmaratonā, šo distanci veicot pirmo reizi. Gideja distanci noskrēja 1 stundā, 2 minūtēs un 52 sekundēs. Iepriekšējo pasaules rekordu, kas piederēja Rūtai Čepnetičai no Kenijas, viņa pārspēja par 70 sekundēm.

2022. gada Pasaules čempionātā Jūdžīnā piedalījās gan 5000 m, gan 10 000 metru skrējienos. 5000 metros ieņēma 5. vietu, bet divreiz garākā distancē pirmo reizi kļuva par pasaules čempioni.  Valensijas maratonā, debitējot šajā distancē, ieņēma otro vietu un sasniedza uz to brīdi sesto visu laiku labāko rezultātu pasaulē (2.16:49).

2023. gada Pasaules čempionātā Budapeštā ieguva sudraba medaļu 10 000 metros, piekāpjoties citai etiopietei Gudafai Cegajai (šajā skrējienā visu goda pjedestālu aizņēma Etiopijas skrējējas).

 Sasniegumi 
2015Pasaules čempionāts jauniešiem4.3000 m9:04,642017Pasaules čempionāts11.5000 m15:04,992019Pasaules čempionāts2.10 000 m30:21,232021Olimpiskās spēles3.10 000 m30:01,722022Pasaules čempionāts5.5000 m14:47,981.10 000 m30:09,942023Pasaules čempionāts2.10 000 m31:28,16

 Atsauces 

 Ārējās saites 

Kategorija:1998. gadā dzimušie
Kategorija:Etiopijas vieglatlētes
Kategorija:Garo distanču skrējēji
Kategorija:2020. gada vasaras olimpisko spēļu dalībnieki
Kategorija:Etiopijas olimpiskie bronzas medaļnieki
Kategorija:Olimpiskie bronzas medaļnieki vieglatlētikā
Kategorija:Pasaules rekordisti vieglatlētikā